2. számú melléklet

**MEGÁLLAPODÁS**

**az eseti otthoni munkavégzésről**

amely létrejött egyrészről a **Budapesti Műszaki és Gazdaságtudományi Egyetem** munkáltató (továbbiakban: munkáltató), képviseletében, mint munkáltatói jogkör gyakorló: …………………………… (név),

másrészről **……………..……….** (név) (szül.: ………………, anyja neve: …………..), mint közalkalmazott (továbbiakban: közalkalmazott) között (a továbbiakban: együttesen Felek) az alábbi feltételekkel:

1. Felek megállapodnak abban, hogy a közalkalmazottat …. év … hó … napjától határozatlan időre, a munkáltató és a közalkalmazott által előzetesen egyeztetett munkanapokon, a munkáltató székhelyétől, telephelyétől elkülönült munkavégzési helyen foglalkoztatja, eseti otthoni munkavégzés keretében.
2. Felek megállapodnak, hogy az eseti otthoni munkavégzés keretében történő munkavégzés helye a közalkalmazott lakóhelyének vagy szokásos tartózkodási helyének, - amely a következő:………………… (lakóhely / tartózkodási hely) – kijelölt helyiségének azon 2 m² területnagyságú része, amely a munkavégzéshez használt információtechnológiai vagy számítástechnológiai eszköz kijelölt helye körül található. Az eseti otthoni munkavégzés helyének változásához a munkáltató haladéktalan értesítése és a jelen megállapodás módosítása szükséges.
3. Az eseti otthoni munkavégzéshez, valamint a kapcsolattartáshoz szükséges eszközöket az Egyetem tulajdonát képező személyi használatú eszközökkel / (vagy) az Egyetem tulajdonát képező személyi használatú eszközök hiányában a közalkalmazott saját maga biztosítja, amelyeknek rendelkeznie kell a munkáltató által meghatározott minimális rendszerkövetelményekkel.
4. Közalkalmazott kijelenti, hogy az eseti otthoni munkavégzéshez szükséges feltételekkel rendelkezik, a tevékenység megkezdése előtt olyan ok, amely a feladatok ellátását kizárná, nem áll fenn.
5. Közalkalmazott tudomásul veszi, hogy az eseti otthoni munkavégzés során felmerülő közalkalmazotti költségeket (rezsi) munkáltató nem téríti meg.
6. Közalkalmazott tudomásul veszi, hogy a Munkáltató indokolt esetben ellenőrizheti az eseti otthoni munkavégzésben részt vevő Közalkalmazott munkavégzési kötelezettségének teljesítését, illetve a munkavédelmi feltételeket. Az ellenőrzés nem okozhat aránytalan sérelmet az ingatlanban tartózkodó más személyeknek.
7. A Közalkalmazott az eseti otthoni munkavégzés munkanapján köteles a Közalkalmazott szervezeti egységénél irányadó munkaidőbeosztás szerint, valamint a kinevezésében meghatározott munkaidő tartamában, az elrendelt feladatait végezni.
8. Közalkalmazott kifejezett nyilatkozatával tudomásul veszi és elfogadja, hogy amennyiben az Eseti otthoni munkavégzés időtartama alatt a Közalkalmazottat a 2. pontban megjelölt munkavégzési helyen kívül baleset éri, a kár és annak kiváltó oka a munkáltató ellenőrzési körén kívül eső körülmény, amellyel a munkáltatónak nem kellett számolnia és nem volt elvárható, hogy a károkozó körülmény bekövetkeztét elkerülje vagy a kárt elhárítsa. Amennyiben a Közalkalmazottat a Megállapodásban megjelölt munkavégzési helyén baleset éri, úgy annak munkabaleseti jellegének megállapításával kapcsolatban az eset összes körülményét mérlegelni szükséges
9. A jelen megállapodást mind a munkáltató, mind a közalkalmazott egyoldalú nyilatkozatával bármikor felmondhatja, amely alapján a megállapodás a felmondás másik féllel írásban történő közlést követő napon szűnik meg. A jelen megállapodás megszüntethető továbbá a Felek közös megegyezésével a Felek által megállapodott időpontban.
10. A jelen megállapodás 8. pont szerinti megszüntetése nem érinti, és nem korlátozza a Felek közötti munkaviszony megszűnésének és megszüntetésének szabályait. Amennyiben kizárólag a jelen megállapodás megszüntetésére kerül sor, közalkalmazott munkavégzését a Felek között fennálló kinevezésben megjelölt feltételekkel folytatja.
11. Jelen megállapodás által nem érintett minden egyéb kérdésben a Munka Törvénykönyvéről szóló 2012. évi I. törvény és végrehajtási rendeletei, a Közalkalmazottak jogállásáról szóló 1992. évi XXXIII. törvény, a munkavédelemről szóló 1993. évi XCIII. törvény rendelkezései az irányadóak.

A jelen megállapodást a Felek elolvasták, megértették, és azt, mint akaratukkal mindenben megegyezőt jóváhagyólag írták alá.

Budapest, 20. ………………………

…………………………………………… …………………………………………………….. ………………………..

Munkáltatói jogkör gyakorló igazgató/szervezeti egység vezető közalkalmazott